hotchpotch/miracl-hf-unified huggingface dataset:
अफ्रीकी ट्रिपेनोसोमयासिस
अफ्रीकी ट्रिपेनोसोमयासिस अथवा स्लीपिंग सिकनेस मनुष्यों तथा अन्य पशुओं में होने वाली एक परजीवीजन्य बीमारी है। यह परजीवियों की एक प्रजाति "ट्रिपैनोसोमा ब्रुसे" के कारण होता है। मनुष्यों को संक्रमित कर सकने वाले परजीवी दो प्रकार के होते हैं, "ट्रिपैनोसोमा ब्रुसे गैम्बिएन्स" (T.b.g) तथा "ट्रिपैनोसोमा ब्रुसे रोडेसिएंस" (T.b.r.). T.b.g दर्ज मामलों में 98% से अधिक का कारण बनता है। दोनों प्रकार आमतौर पर एक संक्रमित सीसी मक्खी के काटने से फैलते हैं और ग्रामीण क्षेत्रों में सबसे आम हैं।
प्रारंभ में, बीमारी के पहले चरण में, बुखार, सिर दर्द, खुजली और जोड़ों में दर्द होता है। यह काटने के एक से तीन सप्ताह के अन्दर शुरू होता है। कुछ सप्ताहों अथवा महीनों के अन्दर दूसरा चरण प्रारंभ होता है जिसमें मरीज़ भ्रम, ख़राब समन्वय, सुन्न होना तथा सोने में कठिनाई महसूस करता है। रोग परीक्षण रक्त स्मीयर में अथवा लिम्फ नोड के तरल पदार्थ में परजीवी खोजने के जरिए किया जाता है। अक्सर पहले और दूसरे चरण की बीमारी के बीच अंतर बताने के लिए लम्बर पंक्चर की आवश्यकता होती है।
गंभीर बीमारी की रोकथाम के लिए जोखिमग्रस्त जनसंख्या की स्क्रीनिंग के साथ ही T.b.g. के लिए रक्त परीक्षण करना शामिल है। रोग का निदान अपेक्षाकृत सरल है जबकि रोग का पता जल्दी चल गया हो तथा स्नायविक लक्षण प्रकट न हुए हों। रोग के पहले चरण का उपचार पेंटामाईडीन अथवा स्यूरामिन दवाओं से किया जाता है। रोग के दुसरे चरण के उपचार के लिए एफ्लोनाईथीन अथवा T.b.g. के लिए नाईफर्टिमॉक्स तथा एफ्लोनाईथीन के संयोजन की आवश्यकता होती है। हालाँकि मेलार्सोप्रोल दोनों के लिए कारगर है, फिर भी इसे आमतौर पर केवल T.b.r. के लिए प्रयोग किया जाता है जिसका कारण इसके कुछ गंभीर साइड इफेक्ट हैं।
उप-सहारा अफ्रीका के कुछ क्षेत्रों में यह बीमारी नियमित रूप से होती है, जिसमें जोखिम-ग्रस्त जनसँख्या 36 देशों में 70 मिलियन के लगभग है। 2010 में इस बीमारी के कारण लगभग 9,000 व्यक्तियों की मृत्यु हुई, जबकि 1990 में इनकी संख्या लगभग 34,000 थी। एक अनुमान के अनुसार वर्तमान में लगभग 30,000 लोग इससे संक्रमित हैं जिसमें 2012 में हुए 7000 नए मामले भी शामिल हैं। इन मामलों में से 80% से अधिक कांगो लोकतांत्रिक गणराज्य में हैं। हाल ही के इतिहास में इस बीमारी के तीन बड़े प्रकोप हुए हैं: एक 1896 से 1906 के बीच मुख्यतः युगांडा तथा काँगो बेसिन में तथा दो 1920 एवं 1970 में अनेक अफ्रीकी देशों में। अन्य पशु, जैसे गाय, इस बीमारी के वाहक बन सकते हैं तथा इससे संक्रमित हो सकते हैं।
जवाहरलाल नेहरू कृषि विश्वविद्यालय
जवाहरलाल नेहरु कृषि विश्वविद्यालय, मध्य प्रदेश के जबलपुर में स्थित एक कृषि विश्वविद्यालय है। इसकी स्थापना वर्ष 1964 में हुई।यह विश्वविद्यालय अनुदान आयोग द्वारा मान्यता प्राप्त है।
इसके ४ क्षेत्रीय अनुसंधान केन्द्र, ४ आंचलिक अनुसंधान केन्द्र एवं २० कृषि विज्ञान केन्द्र मध्य प्रदेश के कृषि जलवायु क्षेत्र में विश्वविद्यालय के अन्तर्गत कृषि शिक्षा अनुसंधान एवं विस्तार का कार्य संपादित कर रहे हैं। विश्वविद्यालय कृषि उत्पादन, उत्पादकता एवं टिकाऊ कृषि उत्पादन तंत्र तथा ग्रामीण जीवन शैली की गुणवत्ता की समग्र अभिवृद्धि हेतु एक मिशन की भांति कटिबद्ध हैं। कृषि एवं सम्बद्ध विज्ञानों की उच्च स्तरीय शिक्षा एवं अनुसंधान केन्द्र के रूप में सेवाएँ देना तथा अनुशंसित प्रौद्योगिकी का कृषकों, विस्तार कार्यकर्ताओं एवं विविध कृषि विकास कार्यक्रमों से जुड़ी विभिन्न संस्थाओं तक प्रसारित करना, इसका उद्देश्य है।
झुणका भाकर
झुणका भाकर एक शाकाहारी पारंपरिक महाराष्ट्र का पकवान है साथ ही गोवा और उत्तरी कर्नाटक में भी बनाया जाता है। इसे पिथला या पिथले के नाम से भी जाना जाता है। इसके अवयव में बेसन का आटा होता हैं, जिसे अर्द्ध ठोस पेस्ट बनाने के लिए पानी के साथ तैयार किया जाता हैं। इसके बाद इसे हरी मिर्च, लाल मिर्च पाउडर, हल्दी, नमक, तला हुआ प्याज, सरसों के बीज, अदरक-लहसुन, जीरे के बीज, धनिया पत्तियों जैसे किसी अन्य मिश्रित सामग्री और रोटी के साथ पारंपरिक रूप से परोसा जाता है। पकवान को झुणका भाकर के अलावा पिठला भाकरी भी कहा जाता है।
असम कृषि विश्वविद्यालय
असम कृषि विश्वविद्यालय (AAU) भारत के असम राज्य का एक कृषि विश्वविद्यालय है। इसकी स्थापना १९६९ में हुई थी। इसके कई कैम्पस हैं। इसका मुख्यालय बोरभेटा में है जो जोरहाट से २ किमी दूरी पर है।
स्थाई अवस्था
जब किसी भौतिक निकाय (physical system) की विशिष्टताएँ, समय के साथ बदल न रहीं हों तो कहा जाता है कि वह निकाय स्थायी अवस्था (steady state) में है। उदाहरण के लिये लोहे की एक प्लेट को किसी भट्टी में गरम करने के बाद पानी के एक बड़े टब में डाल दिया जाय तो थोडी देर बाद इस प्लेट का तापमान पानी के तापमान पर आकर स्थिर हो जाता है। इस अवस्था को 'स्थिर अवस्था' या 'स्थिर दशा' कहेंगे। गणितीय रूप में इसे यों कह सकते हैं- जहाँ p उस तंत्र का प्रमुख चर है। उदाहरन के लिये, रासायनिक इंजीनियरी में यह चर ताप, दाब, अभिकारकों की सान्द्रता आदि हो सकता है।
सुरहा ताल
सुरहा ताल या सुरहा गंगा और सरयू के दोआब में स्थित एक गोखुर झील है जो गंगा नदी द्वारा निर्मित है। यह उत्तर प्रदेश के बलिया जिले में स्थित है और बलिया शहर से थोड़ी दूर पश्चिम में स्थित है। यह ताल प्रवासी पक्षियों के लिये प्रसिद्द है और अब इसे सुरहा ताल पक्षी विहार भी घोषित किया जा चुका है।
सिंघम रिटर्न्स
सिंघम रिटर्न्स एक भारतीय एक्शन फिल्म है जिसके निर्देशक रोहित शेट्टी हैं। इस फिल्म का निर्माता रिलायंस इंटरटेनमेंट है। यह फिल्म २०११ में आई सिंघम नामक फिल्म की दूसरी कड़ी है, जिसके मुख्य कलाकार अजय देवगन थे, जो इस फिल्म के सह-निर्माता भी हैं, इनके साथ करीना कपूर खान भी हैं। इसका ट्रेलर ११ जुलाई को जारी हुआ तथा यह फिल्म १५ अगस्त २०१४ स्वतंत्रता दिवस के पावन अवसर पर रिलीज़ होने हेतु अनुसूचित है। तथा यह फिल्म दर्शकों के अनुसार खूब धमाल मचा रही है। यह फिल्म भी भारत की बड़ी फिल्मों की सूची में अपना नाम दर्ज करा सकती है। इस फिल्म के कलाकार--
रोहित शेट्टी ने अपने फिल्म चेन्नाई एक्सप्रेस के बाद ही इस बात को कह दिया था कि वे आगे सिंघम 2 के लिये कार्य करेंगे। उन्होंने फिल्म जारी होने के कुछ समय बाद ही मुख्य अभिनेता अजय देवगन के साथ इस फिल्म का कार्य शुरू कर दिया था। रोहित शेट्टी का इसपर कार्यरत होने का समय दिसम्बर २०१३ माना गया। इसका पूर्व-उत्पादन गोलमाल ४ के साथ किया जाना था जो खुद एक सीक्वल फिल्म है। अपनी अगामी फिल्म एक्शन जेक्शन जिसके डायरेक्टर प्रभुदेवा हैं तथा जो ७ नवम्बर २०१४ के दीनांक पर रिलीज़ होने हेतु अनुसूचित है, के २० दिनों की शूटिंग के बाद ही अजय देवगन इस फिल्म के मुख्य नायक के रूप में संभव हो पाए।
इसने पहले ही दिन में कुल बनाकर किक को जिसने पहले दिन बनाए थे, पीछे छोड़ दिया। तथा भारत की चौथी पहले ही दिन में अधिक धनराशि प्राप्त करने वाली फ़िल्म बन गई।
भारत के वित्त सचिव
वित्त सचिव भारत के वित्त मंत्रालय का वरिष्ठतम आईएएस अधिकारी होता है जो मंत्रालय के विभिन्न विभागों के काम-काज में समन्वय रखता है। एक रुपये के नोट पर वित्त सचिव का हस्ताक्षर रहता है। टी वी सोमनाथन भारत के वित्त सचिव है।
मध्य हिमालय
हिमाचल पर्वतमाला (Himachal Range), जिन्हें लघु हिमालय (Lower Himalaya, Lesser Himalaya) या मध्य हिमालय (Middle Himalaya) भी कहा जाता है, हिमालय की मध्यवर्ती क्षेणी है। यह शिवालिक पर्वतमाला से उत्तर में है और उस से ऊँची है, लेकिन हिमाद्रि पर्वतमाला से दक्षिण में है और उस से कम ऊँचाई रखती है। हिमाचल पर्वतमाला के शिखर 3,700 से 4,500 मीटर (12,000 से 14,500 फुट) ऊँचे हैं। यह पर्वत श्रेणी पश्चिम में सिन्धु नदी से लेकर पूर्व में भूटान तक चलती है। इस से आगे पूर्व में हिमाचल और हिमाद्री की शृंखलाएँ आपस में मिल जाती है और इन्हें अलग बताना कठिन है। यहाँ से यह संयुक्त पर्वतमाला पूर्व में ब्रह्मपुत्र नदी तक जाती है। पीर पंजाल हिमाचल पर्वतमाला की सबसे बड़ी शृंखला है।
हिमाचल पर्वतमाला को क्षेत्रीय रूप से कई नामों से जाना जाता है जैसे कुमाऊँ में धौलाधार श्रेणी, अरूणाचल प्रदेश व सिक्किम में महाभारत श्रेणी इत्यादि। शिवालिक और मध्य हिमालय के बीच दून नमक घाटियाँ पायी जाती है। मध्य हिमालय और महान हिमालय के बीच दो प्रमुख घाटियाँ स्थित हैं, पश्चिम में कश्मीर घाटी और पूर्व में काठमाण्डू घाटी। इसमे निम्न उपशृंखलाएँ पाई जाती हैं -
इस हिमालय के में पर्वतीय ढालो में छोटे-छोटे घास के मैदान पाए जाते है जिन्हें कश्मीर में मर्ग कहा जाता है जैसे - सोनमर्ग,गुलमर्ग,आदि। जबकि उत्तराखंड के इन्हें पयार कहा जाता है। यहाँ पर पूर्णतः सहित कटिबंधीय कोणधारी वनस्पति पाई जाती है।
शुक ताल
उत्तर प्रदेश के मुज़फ्फरनगर से प्रायः तीस किलोमीटर दूर सड़क मार्ग पर गंगा के तट पर अवस्थित यह वह तीर्थ है जहाँ पहली बार शुकदेव जी ने राजा परीक्षित को श्रीमद्भागवत सुनाया था। शुकदेव मंदिर के अलावा यहाँ साढ़े छियत्तर फीट ऊंची ऐसी हनुमान प्रतिमा भी दर्शनीय है जिसके भीतर सात सौ करोड़ बार लिखे गए राम नाम समाहित हैं।
इलेक्ट्रॉनिक युद्ध
इलेक्ट्रॉनिक युद्ध (Electronic warfare (EW)) से तात्पर्य ऐसी कार्यवाही से है जिसमें विद्युत्चुम्बकीय स्पेक्ट्रम का उपयोग किया गया हो। इलेक्ट्रॉनिक युद्ध के अन्तर्गत दिष्ट ऊर्जा के द्वारा स्पेक्ट्रम का नियंत्रण, शत्रु पर आक्रमण करना, या स्पेक्ट्रम के माध्यम से किसी आक्रमण का प्रतिरोधित करना भी शामिल है। इलेक्ट्रॉनिक युद्ध का उद्देश्य विरोधी को विद्युतचुम्बकीय स्पेक्ट्रम के आसानी से उपयोग करने एवं उसके लाभों से वंचित रखना है। यह युद्ध हवा से, समुद्र से, थल से, या अंतरिक्ष से लड़ा जा सकता है। इसका लक्ष्य मानव, संचार व्यवस्था, राडार आदि होते हैं।
शाकीय विज्ञान
शाकीय विज्ञान (Olericulture) सब्जियों के उत्पादन, भंडारण, प्रसंस्करण और विपणन से संबंधित विज्ञान है।  इसमें फसल की स्थापना शामिल है, जिसमें खेती का चयन, बीज तैयार करना और बीज और प्रत्यारोपण द्वारा सब्जी फसलों की स्थापना शामिल है।
इसमें सब्जी फसलों के रखरखाव और देखभाल के साथ-साथ वाणिज्यिक और गैर-पारंपरिक सब्जी फसल उत्पादन भी शामिल है जिसमें जैविक बागवानी, टिकाऊ कृषि, बागवानी;  हीड्रोपोनिक्स; जैव प्रौद्योगिकी और जैविक खेती शामिल है। इसे किसान नगदी फसल के रूप में लेते है।जो कि 2,3 महीने में ही पैदावार देने लग जाती है।
शाकीय फसलों को निम्नलिखित ९ वर्गों में बाँटा जा सकता है-
सूर्यप्रज्ञप्ति सूत्र
सूर्यप्रज्ञप्ति सूत्र जैन धर्म का एक ग्रन्थ है। श्वेताम्बर जैन सम्प्रदाय इसकी शिक्षाओं का अनुसरण करता है। इसको सूर्य पन्नति भी कहते हैं। वस्तुतः यह उपांग आगम है।
यह ग्रन्थ सूर्य एवं ग्रहों के बारे में है। इसमें इन सबका वृहद वर्णन है। सूर्य एवं ग्रहों की गति एवं स्थिति की गणना के लिये आवश्यक गणित का इसमें विस्तार से वर्णन है।
नूतन ठाकुर
डॉ॰ नूतन ठाकुर (जन्म: ११ जुलाई १९७३) एक सामाजिक कार्यकर्ता, पत्रकार, व लेखिका हैं। वें आई.पी.एस. अधिकारी अमिताभ ठाकुर की पत्नी हैं।
नूतन ठाकुर इंस्टिट्यूट फॉर रिसर्च एंड डॉक्यूमेंटेशन इन सोशल साइंस (आई.आर.डी.एस.) नामक सामाजिक संस्था की सचिव व नेशनल आर.टी.आई. फोरम की संरक्षक भी हैं।
वें लखनऊ से आम आदमी पार्टी की सदस्य थी, लेकिन एक स्टिंग ऑपरेशन में कुछ सदस्यों की कथित संलिप्तता को लेकर अप्रसन्नता जताते हुए नवम्बर २०१३ में पार्टी से इस्तीफ़ा दे दिया था।
इन्होने अमिताभ ठाकुर लीव केस नामक पुस्तक लिखा हैं, जो इनके पति अमिताभ ठाकुर के विवादित अवकाश से सम्बंधित हैं।
नूतन ठाकुर ने उत्तर प्रदेश के कद्दावर राजनेता व पूर्व मुख्यमंत्री मुलायम सिंह यादव व मायावती के सामाजिक, सांस्कृतिक और राजनैतिक महत्व को रेखांकित करते हुए एक पुस्तक लिखने का कार्य किया है।
नूतन और अमिताभ ठाकुर आम आदमी पार्टी के संयोजक व दिल्ली के पूर्व मुख्यमंत्री अरविन्द केजरीवाल के व्यक्तित्व पर भी एक पुस्तक लिख रहे हैं।
राधेश्याम गुप्ता
राधेश्याम गुप्ता उत्तर प्रदेश से भारतीय जनता पार्टी के एक वरिष्ठ राजनेता हैं। वें उत्तर प्रदेश के संस्थागत वित्त मंत्री व कानून मंत्री रह चुके हैं।
राधेश्याम गुप्ता का जन्म उत्तर प्रदेश के फतेहपुर में स्वर्गीय श्री शीतला प्रसाद गुप्ता व रामा अग्रहरि के घर एक अग्रहरि वैश्य परिवार में हुआ। वें कानपुर विश्वविद्यालय से बी.ए. स्नातक हैं।
श्री राधेश्याम गुप्ता भारतीय जनता पार्टी के टिकट से उत्तर प्रदेश विधान सभा में सन १९९१, १९९६ और २००२ में फतेहपुर जिला से निर्वाचित हुए। सन १९९७ में श्री गुप्ता कल्याण सिंह के मंत्रिमंडल में संस्थागत वित्त मंत्री तथा २००२ में राजनाथ सिंह के मंत्रिमंडल में कानून मंत्री थे। सन २०१२ में वें उत्तर प्रदेश के फैजाबाद नगर पालिका चुनाव में जीत हासिल की और अध्यक्ष चुने गये।
वचथी आपराधिक मामला
वचथी आपराधिक मामला 20 जून 1992 में धर्मपुरी जिला, तमिलनाडु के वचथी गाँव में हुआ। एक आधिकारिक दल जिसमें 155 वनकर्मी, 108 पुलिसकर्मी और छह राजस्व अधिकारी शामिल थे चंदन की तस्करी और वीरप्पन के बारे में पता करने के लिए दलित-बहुल वचथी गाँव में दाखिल हुए थे। खोज के बहाने इस दल ने ग्रामीणों की संपत्ति की तोड़फोड़ की, उनके घरों को नष्ट कर दिया, मवेशियों को मार डाला और 100 के आसपास ग्रामीणों पर हमला किया और 18 महिलाओं के साथ बलात्कार किया। अदालत के आदेश के बाद सी बी आई ने इस मामले की जाँच की थी। मामला राष्ट्रीय मानवाधिकार आयोग की जाँचपड़ताल से भी गुज़रा। 29 सितंबर 2011 को भारत की एक विशेष अदालत ने दलितों पर अत्याचार की सभी 269 आरोपी अधिकारियों को सजा सुनाई और बलात्कार के लिए 17 आरोपियों को सज़ा सुनाई। आरोपियों में से 54 लोगों की उस समय तक मृत्यु हो गई थी; शेष 215 आरोपियों को जेल की सजा सुनाई गई थी।
गीता और संजय चोपड़ा अपहरण मामला
गीता और संजय चोपड़ा अपहरण मामला नई दिल्ली का 1978 में होने वाला एक कुख्यात अपराध था। दो बच्चे गीता और संजय चोपड़ा को दो युवक रंगा ख़ुश (कुलजीत सिंह) बिल्ला (जसबीर सिंह) ने उन बच्चों के माता-पिता से फिरौती की मांग करने की योजना के तहत अपहरण कर लिया। उनके पिता के नौसेना अधिकारी होने की जानकारी मिलने पर इन अपराधियों ने इरादा बदल दिया। सबूत को खत्म करने के लिए इन लोगों ने बाद में संजय की हत्या की, गीता के साथ बलात्कार किया और फिर उसे भी मार डाला। वे शहर छोड़कर भाग गए। वे कुछ महीने बाद एक ट्रेन में उन्हें गिरफ्तार कर लिया गया और 1982 में अदालती कार्यवाही के पश्चात इनके अपराध के लिए फाँसी पर लटका दिया गया था।
इन बच्चों को 26 अगस्त 1978 से गुमशुदा पाया गया और इनके शव 29 अगस्त 1978 को मिले थे। चिकित्सा-परीक्षा से पुष्टि हुई कि गीता के साथ बलात्कार किया गया था। यह बाद में पता चला कि एक रेडियो शो में भाग लेने के लिए यह लोग कनॉट प्लेस के पास ऑल इंडिया रेडियो स्टेशन के लिए जाने के लिए धौला कुआँ के पास रिज रोड से एक वाहन से सवारी कर रहे थे कि उनका अपहरण कर लिया गया। इन बच्चों को संघर्ष करते देखा गया था जबकि इनके अपहरणकर्ता सरसों के रंग की फिएट तेज़ी से ले जा रहे थे। एक चश्मदीद गवाह ने उस कार का कुछ दूर तक पीछा भी किया। इस कार का हरियाणा नम्बर प्लेट HRK 8930 था। बाद में पता चला कि यह एक चोरी की कार थी, कार में खून के धब्बे मामले में इस्तेमाल फोरेंसिक साक्ष्य का हिस्सा बने थे।
दोनों अपराधियों को दोषी पाया और मौत की सजा सुनाई गई थी। दोनों को बाद में फाँसी पर लटका दिया गया था।
1978 में भारतीय बाल कल्याण परिषद ने 16 से कम आयु के बच्चों के लिए दो वीरता पुरस्कार संजय चोपड़ा पुरस्कार और गीता चोपड़ा पुरस्कार की घोषणा की जिन्हें राष्ट्रीय वीरता पुरस्कार के साथ हर साल दिया जाता है। गाजियाबाद में स्कूल गीता-संजय पब्लिक स्कूल के नाम से स्थापित किया गया है।
इस कहानी को सोनी एंटरटेनमेंट टेलीविजन पर "भंवर" धारावाहिक की एक कड़ी में चित्रित किया गया था। गीता के पिता की भूमिका अनंग देसाई ने निभाई जबकि रंगा का किरदार मोहन गोखले ने पर्दे पर प्रस्तुत किया।
यह कहानी सावधान इंडिया @ 11 के एक एपिसोड में भी चित्रित किया गया था।
ऋचा
पद्य में रचे हुए वेद के श्लोकों (मंत्रों) को ऋचा कहते हैं। 'ऋचा' की व्युत्पत्ति 'ऋक्' से हुई है जिसका अर्थ 'प्रशंसा करना' है। जैसे ऋग्वेद ऋचाओं का संग्रह हैं, इसमें 10462 ऋचाएं हैं, ऋचाओं से अभिप्राय मंत्रो से होता
लट्ठमार होली
भगवान कृष्ण की साथी राधा के जन्म स्थान बरसाना की लट्ठमार होली भारत के सबसे रंगीन पर्व होली मनाने के अपने अनूठे तरीके के लिए विश्वप्रसिद्ध है।  बरसाने की लट्ठमार होली फाल्गुन मास की शुक्ल पक्ष की नवमी को मनाई जाती है। इस दिन नंदगाँव के ग्वाल बाल होली खेलने के लिए राधा रानी के गाँव बरसाने जाते हैं और विभिन्न मंदिरों में पूजा अर्चना के पश्चात नंदगांव के पुरुष होली खेलने बरसाना गांव में आते हैं और बरसाना गांव के लोग नंदगांव में जाते हैं। इन पुरूषों को होरियारे कहा जाता है। बरसाना की लट्ठमार होली के बाद अगले दिन यानी फाल्गुन शुक्ला दशमी के दिन बरसाना के हुरियार नंदगांव की हुरियारिनों से होली खेलने उनके यहां पहुंचते हैं। तब नंदभवन में होली की खूब धूम मचती है।
दरअसल बरसाना की लठामार होली भगवान कृष्ण के काल में उनके द्वारा की जाने वाली लीलाओं की पुनरावृत्ति जैसी है। माना जाता है कि कृष्ण अपने सखाओं के साथ इसी प्रकार कमर में फेंटा लगाए राधारानी तथा उनकी सखियों से होली खेलने पहुंच जाते थे तथा उनके साथ ठिठोली करते थे जिस पर राधारानी तथा उनकी सखियां ग्वाल वालों पर डंडे बरसाया करती थीं। ऐसे में लाठी-डंडों की मार से बचने के लिए ग्वाल वृंद भी लाठी या ढ़ालों का प्रयोग किया करते थे जो धीरे-धीरे होली की परंपरा बन गया। उसी का परिणाम है कि आज भी इस परंपरा का निर्वहन उसी रूप में किया जाता है।
जब नाचते झूमते लोग गांव में पहुंचते हैं तो औरतें हाथ में ली हुई लाठियों से उन्हें पीटना शुरू कर देती हैं और पुरुष खुद को बचाते भागते हैं। लेकिन खास बात यह है कि यह सब मारना पीटना हंसी खुशी के वातावरण में होता है। औरतें अपने गांवों के पुरूषों पर लाठियां नहीं बरसातीं. बाकी आसपास खड़े लोग बीच बीच में रंग बरसाते हुए दिखते हैं।
इस होली को देखने के लिए बड़ी संख्या में देश-विदेश से लोग बरसाना आते हैं। यह लट्ठमार होली आज भी बरसाना की औरतों / लड़कियों और नंदगांव के आदमियों / लड़कों के बीच खेली जाती है।
रावल ग्राम
एक मान्यता के अनुसार यमुना के पास बसा प्राचीन गाँव जहाँ वृषभानु के यहाँ कृष्णप्रिया राधा का जन्म हुआ।
2014 राष्ट्रमण्डल खेल
2014 राष्ट्रमण्डल खेल (आधिकारिक XX राष्ट्रमण्डल खेल) ग्लासगो, स्कॉटलैंड, में 23 जुलाई से 3 अगस्त 2014 के मध्य आयोजित हुआ। यह ओलंपिक व एशियाड खेलों के बाद तीसरा सबसे बड़ी बहु-खेल स्पर्धा है।
यह स्कॉटलैंड में होने वाला अब तक का सबसे बड़ा बहु-खेल आयोजन रहा जिसमे 4,560 खिलाड़ी 17 विभिन्न खेलों में भाग लिया। स्कॉटलैंड में इससे पूर्व एडिनबरा में 1970 और 1986 के राष्ट्रमण्डल खेल आयोजित कर चुका है।
इन खेलों ने संगठन, लोगों की उपस्तिथि तथा उत्साह के कारण काफी प्रशंसा पाई। राष्ट्रमण्डल खेल संघ के प्रमुख माइक हूपर ने इन खेलों की प्रशंसा करते हुए अब तक इतिहास का असाधारण खेल करार दिया। स्कॉटलैंड की धरती पर तीसरी बार आयोजित हुए इन खेलों में यूनाईटेड किंगडम के गृह देशों इंग्लैंड, वेल्स तथा मेजबान स्कॉटलैंड ने सबसे अधिक पदक पा कर सर्वश्रेष्ठ प्रदर्शन किया। इंग्लैंड ने 1986 के खेलों के बाद पदक तालिका में शीर्ष स्थान हासिल किया, जो कि स्कॉटलैंड में ही आयोजित हुए थे। किरिबाती ने राष्ट्रमण्डल खेल के इतिहास में अपना पहला पदक जीता, जो कि भारोत्तोलन की पुरुष 105 किग्रा स्पर्धा में स्वर्ण था।
स्कॉटलैंड पहला ऐसा देश था जिसने 2004 में इन खेलों को आयोजित करने का विचार किया। सितम्बर 2004 में ग्लासगो बोली के लिए स्कॉटलैंड की तरफ से प्रतिभागी शहर बना। स्कॉटिश एक्सीक्यूटिव ने 16 अगस्त 2005 को तत्कालीन प्रथम मंत्री जैक मैकोन्नेल के साथ, जिन्हें यूनाईटेड किंगडम सरकार तथा सभी मुख्य स्कॉटिश पार्टियों का समर्थन प्राप्त था, ने अपना इन खेलों को आयोजित करने का अपना उद्देश्य घोषित किया।
मार्च 2006 में बोली की प्रक्रिया प्रारंभ हुई। ग्लासगो ने अपनी बोली मेलबर्न में 2006 राष्ट्रमण्डल खेल के दौरान आधिकारिक रूप से नाइजीरियाईं राजधानी अबुजा और कनाडाई शहर हैलिफ़ैक्स के साथ राष्ट्रमण्डल खेल महासंघ को सौंपी। अक्टूबर 2006 में मतदान प्रतिनिधियों ने सुविधाएं देखने के लिए ग्लासगो शहर का दौरा किया। 16 जनवरी 2007 को ग्लासगो की बोली सफल घोषित की गई। हैलिफ़ैक्स ने बाद में 8 मार्च 2007 को अपनी बोली वापस ले ली।
मेजबान शहर का अंतिम निर्णय 9 नवम्बर 2007 को कोलम्बो, श्रीलंका में राष्ट्रमण्डल खेल महासंघ के सभा में लिया गया, जहां 71 राष्ट्रकुल देशों के सदस्य मौजूद थे। इन सभी सदस्यों ने गुप्त मतदान द्वारा अपना पसंदीदा शहर चुना। मतदान का परिणाम इस प्रकार है
इस टूर्नामेंट में 71 राष्ट्रमण्डल देशों के लगभग 4,500 खिलाड़ी भाग ले रहे हैं। 7 अक्टूबर 2013 को गाम्बिया ने इन खेलों में भाग लेने से मना कर दिया।
इस राष्ट्रमण्डल खेल में कुल 17 खेलों में 261 पदक स्पर्धाएं हुई। इस बार रिकॉर्ड 22 पैरा-खेलों की स्पर्धाएं पाँच विभिन्न खेलों (एथलेटिक्स, साइकलिंग, लॉन बाॅल, तैराकी और भारोत्तोलन) में आयोजित होंगी। 2010 राष्ट्रमण्डल खेल में शामिल तीरंदाजी व टेनिस को इस टूर्नामेंट से हटा दिया गया है तथा ट्राईथलन और जूडो को जोड़ा गया है। कुछ 2010 में शामिल स्पर्धाओं को भी हटा दिया गया है जिनमे एथलेटिक्स की वॉकिंग स्पर्धा, सिंक्रनाइज़ तैराकी, ग्रीको-रोमन कुश्ती शामिल है। साथ ही निशानेबाजी की पदक स्पर्धाएं भी 2010 में 44 के मुकाबले 19 कर दी गयीं हैं। साइकलिंग में पर्वतारोही बाईकिंग भी जोड़ी गई है।
"सभी शामिल खेल और उसकी पदक स्पर्धाएं"  2014 राष्ट्रमण्डल खेल की समय सारिणी इस प्रकार है-
कृष्णकुमार माथुर
कृष्णकुमार माथुर (१८९३ - १९३६ ई०) प्रसिद्ध भारतीय भूविज्ञानी तथा विख्यात शिक्षाविशारद थे।
कृष्णकुमार माथुर का जन्म १८९३ ई० में हुआ था। आप बड़े मेघावी छात्र थे। सभी परीक्षाओं में आप प्रथम श्रेणी में उत्तीर्ण हुए तथा सर्वदा आपने योग्यता छात्रवृत्तियाँ पाईं। सन् १९१५ में आप आगरा कालेज से बी० एस सी० परीक्षा में प्रथम स्थान प्राप्त कर १९१६ ई० में उच्च शिक्षा प्राप्त करने के लिये इंग्लैंड चले गए। लंदन विश्वविद्यालय में खनन तथा भूविज्ञान में बी० एस सी० ऑनर्स परीक्षा में सर्वप्रथम रहे और डिलाविचे पदक प्राप्त किया।
लंदन से लौटने पर आप काशी हिंदू विश्वविद्यालय में प्रोफेसर नियुक्त हुए अैर भूविज्ञान का अध्यापन शुरू किया। जो भी आपके सपर्क में आया, उसपर आपके व्यक्तित्व की छाप पड़ी। काशी हिंदू विश्वविद्यालय की सेवा के समय दो सत्रों तक आप फकल्टी ऑव साइंस के डीन और अनेक संस्थाओं के सदस्य थे।
भूविज्ञान के क्षेत्र में आपका कार्य अद्वितीय है। डेकन ट्रैप पर किया गया आपका शोध कार्य आज भी अप्रतिम है। आप मुंबई में १९३४ ई० में भारतीय विज्ञान काँग्रेस अधिवेशन में भूविज्ञान विभाग के अध्यक्ष थे। प्रो॰ माथुर बहुत से वैज्ञानिक संस्थाओं के सदस्य और कुछ के संस्थापकों में से थे। ४३ वर्ष की अल्प अवस्था में ही १८ जुलाई १९३६ ई० को लखनऊ में इनका देहावसान हो गया।
दक्कन उद्भेदन
दक्कन उद्भेदन अथवा दकन ट्रैप भारत के पश्चिमी हिस्से में एक प्रदेश है जहाँ की भूवैज्ञानिक संरचना क्रीटाशियस युग के ज्वालामुखी उद्भेदन के दौरान बनी बेसाल्ट चट्टानेें है और इस इलाके में बेसाल्ट के ऊपर बनी काली रेगुर मिट्टी पायी जाती है। जिसमे कपास की खेती अच्छी होती है इसलिए इसे 'कपास मिट्टी' भी कहते है , चूंकि यह लावा से बनी है इसलिए इसे 'लावा मिट्टी' कहते है। यह 17°–24° उत्तर तथा 73°–74° पूर्व के मध्य स्थित है। जोकि मख्य रूप से महाराष्ट्र, मध्य्रदेश, गुजरात में फैला है(75-80%)। यह विश्व के कुछ सबसे बड़े ज्वालामुखी निर्मित स्थलरूपों में से एक है।
माधवदास 'माधुरी'
माधवदास 'माधुरी' (लगभग संवत् १६५० - लगभग संवत १७१०) चैतन्य सम्प्रदाय के हिन्दी कवि थे। इनका नाम 'माधव दास' था और ये कपूर खत्री थे। कहीं अन्यत्र से आकर वृंदावन के पास माधुरीकुंड पर रहने लगे और अपना उपनाम 'माधुरी' रखा।
वंशीवटमाधुरी, केलिमाधुरी, उत्कंठामाधुरी, वृंदावनमाधुरी, दानमाधुरी, मानमाधुरी, होरी माधुरी, प्रिया जी की बधाई आदि इनकी छोटी-छोटी रचनाएँ हैं, जिनका एक संग्रह 'माधुरी वाणी' नाम से प्रकाशित हो चुका है। दो रचनाओं में सं० १६८७ तथा सं० १६९९ रचनाकाल दिया है अत: इनका समय संवत् १६५०-१७१० तक निश्चित रूप से माना जा सकता है। यह चैतन्य संप्रदाय के थे, क्योंकि सभी रचनाओं में श्री चैतन्य महाप्रभु तथा रूपसनातन की वंदना की है।
नाभिकीय प्रायिकता क्षेत्र
किसी नाभिक के नाभिकीय प्रायिकता क्षेत्र (nuclear cross section) से आशय किसी नाभिकीय अभिक्रिया के होने की प्रायिकता से है। नाभिकीय प्रायिकता क्षेत्र का मान अधिक होने का मतलब है कि नाभिकीय अभिक्रिया के घटित होने की प्रायिकता अधिक है। नाभिकीय प्रायिकता क्षेत्र को σ से निरुपित किया जाता है। इसकी ईकाई बार्न (barn) है जो 10 m² के बराबर होती है।
देवस्थान विभाग
राजस्थान सरकार का राजकीय विभाग जो अधिसूचित ट्रस्टों / सरकारी और निजी मंदिरों के रख-रखाव, भोग-राग प्रबंध, पुजारियों की नियुक्ति और राजस्थान देवस्थान राज्य व अधीनस्थ सेवा अधिनियम 2000 के अंतर्गत कानूनी/ उत्तराधिकार संबंधी विवादों का निपटारा करने के लिए गठित किया गया है, जिसके कार्यक्षेत्र में राजस्थान राज्य और राजस्थान से बाहर स्थित ३९० सरकारी मंदिर और २०४ निजी मंदिर आते हैं | आयुक्त देवस्थान इस विभाग के विभागाध्यक्ष नामित हैं और विभाग का मुख्यालय उदयपुर  में है | विभाग के जालघर के अनुसार -"देवस्‍थान विभाग मन्दिर संस्‍कृति के संरक्षण एवं संवर्द्धन का विभाग है। इस विभाग के वर्तमान स्‍वरूप का भूतपूर्व राजपुताना राज्‍य छोटी-बडी 22 रियासतों के विलीनीकरण के पश्‍चात पूर्व देशी राज्‍यों द्वारा राज्‍यकोष के माघ्‍यम से संचालित मन्दिरों, मठों, धर्मशालाओं आदि के प्रबंधन एवं सुचारू संचालन हेतु वर्ष 1949 में बने वृहत् राजस्‍थान राज्‍य के साथ-साथ हुआ, किन्‍तु परिवर्तित परिस्थितियों के अनुसार समय-समय पर राज्‍य सरकार द्वारा विभागीय कार्यकलापों का विस्‍तार किया गया है तथा नवीन दायित्‍व सौंपे गये है।
विगत वर्षों में देवस्‍थान विभाग की पहचान मात्र मन्दिरों की सेवा-पूजा और उनकी सम्‍पत्ति के प्रबंधकर्ता विभाग की रही है। अत: संस्‍कृति और आस्‍थाओं के प्रबंध को गतिशील बनाने हेतु शासन की नवीन नीति में "देवस्‍थान विभाग को पर्यटन, कला और संस्‍कृति के साथ जोडा गया है" तथा तीर्थाटन एवं देशाटन को बढाया देने हेतु पर्यटन, कला एवं संस्‍कृति विभाग् के समन्‍वय से प्रयास किए जा रहे हैं।
राजस्‍थान सार्वजनिक प्रन्‍यास अधिनियम, 1959 के अन्‍तर्गत न्‍यासों का पंजीकरण, शिकायतों की जांच, भूमि सुधार कार्यक्रमों के फलस्‍वरूप मन्दिरों / मठों की भूमियों के पुन: ग्रहण के पश्‍चात निर्धारित वार्षिकी के भुगतान तथा मन्दिरों / संस्‍थाओं का सहायता अनुदान स्‍वीकृत करने के कार्यकलाप भी इस विभाग के कार्यक्षेत्र में विस्‍तारित हुए है। विभाग का पता - Panchwati, M.G. College Road, Udaipur - 313001 Phone No : 91 - 294 - 2426130, 2524813 Fax No : 91 - 294 - 2423440
लवार नदी
१,०१२ किमी की लंबाई के साथ लॉयर फ्रांस की सबसे लंबी नदी है। अर्दशे में मॉन्ट गेर्बियर डी जोंक पर अपने स्रोत का पता लगाते हुए, यह सेंट-नाज़ायर के मुहाना में अटलांटिक महासागर में अपनी दौड़ समाप्त करता है। इस स्तर पर, इसका प्रवाह 1000 m3 / s है। लॉयर महल के लिए प्रसिद्ध है जो इसे ब्लिस और नैनटेस के बीच की सीमा में रखता है।
लंबाई: १,०१२ किमी
क्षेत्रफल: १,१७,३५६ वर्ग किमी
प्रवाह दर: ९३१ वर्ग मीटर
मुंह: अटलांटिक महासागर
विभाग: अर्दशे, हाउते-लॉयर, लॉयर, एलियर, साओन-एट-लॉयर, नीवर, लॉरेट, चेर, लोइर-एट- चेर, इंद्र-एट-लॉयर, मेन-एट-लॉयर, लॉयर-अटलांटिक
श्रीलंका का स्वतंत्रता संग्राम
श्रीलंका का स्वतंत्रता संग्राम ब्रितानी साम्राज्य से आजाद होने तथा स्वशासन स्थापित करने के लिये लड़ा गया था। यह शान्तिपूर्ण राजनीतिक आन्दोलन था। यह आन्दोलन बीसवीं शताब्दी के आरम्भिक दिनों में शुरू हुआ। इसका नेतृत्व शिक्षित मध्यम वर्ग ने किया और अन्ततः 4 फरवरी 1948 को 'डोमिनियन स्टेट' के रूप में श्री लंका को स्वतंत्रता मिल गयी। अगले चौबीस वर्षों तक श्री लंका डोमिनियन स्टेट बना रहा और २२ मई १९७२ को गणतंत्र बना।
हिमालय की पारिस्थितिकी
हिमालय की पारिस्थितिकी अथवा हिमालयी पारितंत्र जो एक पर्वतीय पारिस्थितिक तंत्र का उदाहरण है, भारत और विश्व के कुछ विशिष्ट पारितंत्रों में से एक है। हिमालय पर्वत तंत्र विश्व के सर्वाधिक नवीन और विशाल पर्वतों में से एक है। ध्रुवीय प्रदेशों के आलावा यह विश्व का तीसरा सबसे बड़ा हिम-भण्डार है और यहाँ करीब 1500 हिमनद पाए जाते हैं जो हिमालय के लगभग 17% भाग को ढंके हुए हैं। हिमालय पर्वत पर यहाँ की विशिष्ट जलवायवीय और भूआकृतिक विशेषताओं की वजह से कुछ विशिष्ट पारिस्थिक क्षेत्र पाए जाते हैं जो अपने में अद्वितीय हैं। उदाहरण के लिये फूलों की घाटी एक ऐसा ही जैवविविधता का केन्द्र है। पूर्वी हिमालय में वर्षा की अधिकता और अपेक्षा कृत नम जलवायु ने एक अलग ही प्रकार का पारितंत्र विकसित किया है। अपने विविध जीव-जंतुओं और वनस्पतियों की जैवविविधता और इसके भौगोलिक प्रतिरूप के कारण हिमालयी पारितंत्र एक महत्वपूर्ण स्थान रखता है।
नवीन वलित पर्वत होने के कारण अभी भी हिमालय क्षेत्र में भूअकृतिक स्थिरता नहीं आयी है और यह भूकम्पीय रूप से संवेदन शील तथा भूस्खलन से प्रभावित क्षेत्र में आता है। जलवायवीय रूप से भी यहाँ के हिमनदों के निवर्तन कि पुष्टि की गई है जो कि मानव द्वारा परिवर्धित जलवायु परिवर्तन का परिणाम माना जाता है। उपरोक्त कारणों से हिमालयी पारिस्थितकी अपने परिवर्तनशील होने के कारण भी महत्वपूर्ण है।
इस विशिष्ट प्राकृतिक पर्यावरण में मनुष्य की क्रियाओं द्वारा एक अनन्य प्रकार का मानव पारितंत्र भी विकसित हुआ है। हिमालय की मानव पारिस्थितिकी में हुए अध्ययन यह साबित करते हैं की यहाँ मनुष्य और प्रकृति के बीच की अन्योन्याश्रयता ने एक विशिष्ट मानव पारिस्थितिकी निर्मित की है और हिमालय के परिवर्तनशील स्थितियों के कारण इस पर निर्भर मानव जनसंख्या भी बदलावों के प्रति संवेदनशील है। एक रिपोर्ट के मुताबिक हिमालयी पारितंत्र एशिया के 1.3 बिलियन लोगों की आजीविका पर प्रभाव डालता है।
आर॰ के॰ मिश्रा
आर॰ के॰ मिश्रा (जन्म १९३२ - निधन १० जनवरी २००९) सुप्रसिद्ध पत्रकार और राज्यसभा सदस्य थे।
तृण से निर्माण
स्ट्रा बेल बिल्डिंग
तृण से निर्माण का आशय गेहूँ, धान, या इसी तरह की अन्य वनस्पतियों के डण्ठल से घर बनाना। तृण का उपयोग 'संरचना अवयव' (structural elements) के रूप में की जा सकती है या/और इन्सुलेशन के रूप में।
सुनील अंबवानी
"सुनील अंबवानी" एक भारतीय न्यायाधीश है। वे वर्तमान में राजस्थान उच्च न्यायालय के मुख्य न्यायाधीश है। पूर्व में इलाहाबाद उच्च न्यायालय के न्यायाधीश थे।
एली एवराम
एली एवराम (जन्म: २९ जुलाई १९९०; अंग्रेजी: Elli AvrRam) स्वेडिश ग्रीक मूल की अभिनेत्री हैं, जो बॉलीवुड में कार्यरत हैं। मिकी वायरस फिल्म से इन्होने बॉलीवुड में डेब्यू किया। एली कलर्स प्रसारित होने वाले रियलिटी शो बिग बॉस सीजन ७ की प्रतियोगी भी रही हैं। सितम्बर, २०१२ से वे मुंबई में रह रही हैं। किस किसको प्यार करूँ फिल्म में एली ने स्टैंडअप कॉमेडियन और एक्टर कपिल शर्मा की लेडी लव का किरदार निभाया है। 1999 की सनी देओल की फिल्म अर्जुन पंडित से दलेर मेंहदी का हिट ट्रैक 'कुड़ियां शहर दियां' का पुनर्गठन किया गया था और एली एवरम फिल्म पोस्टर बॉयज में इस गीत में दिखाई दिया।
18 साल की उम्र में, एवराम सांडबीबर्ग में परदेसी डांस ग्रुप के सदस्य बने और मुख्य रूप से बॉलीवुड गीतों के स्कैंडेनेविया में नृत्य प्रदर्शन किया। एवराम स्वीडन में कुछ अभिनय परियोजनाओं, 2008 अपराध नाटक रोमांस फिल्म, फर्बजुडेन Frukt सहित, जहां उसने सेलेन की भूमिका निभाई - मुख्य किरदार की किशोर प्रेमिका की भूमिका निभाई है फिल्म हिंसक अपराध की पृष्ठभूमि के खिलाफ थी, जहां वह एक लड़के के साथ आपराधिक पृष्ठभूमि के साथ प्यार में पड़ती है। वह स्वीडिश मॉर्निंग शो गोमोर्रोन स्वेरेगेज पर अतिथि के रूप में भी दिखाई दी थी। 2010 में, अव्रराम ने मिस ग्रीस की सुंदरता प्रतियोगिता में भाग लिया।
सितंबर 2012 में, अव्रराम मुंबई में चले गए। उसने एक मॉडलिंग एजेंसी के साथ साइन अप किया और एक वर्क वीज़ा मिला। उनकी पहली बड़ी परियोजना एवेरेडी बैटरियों के लिए एक टेलीविजन विज्ञापन थी। एवरम को रिकैज़्ज़ा रजत आभूषण के लिए एक टेलीविज़न वाणिज्यिक में दिखाया गया था, जिसे TryAngles Studio द्वारा निर्मित किया गया था।
उन्हें सौरभ वर्मा की कॉमेडी थ्रिलर फिल्म, मिकी वायरस में मुख्य भूमिका के साथ अपनी पहली बड़ी सफलता मिली, हालांकि उन्होंने हिंदी नहीं की थी। बॉलीवुड की शुरुआत से पहले, अवराराम ने हिंदी उच्चारण में औपचारिक प्रशिक्षण दिया था। मिकी वायरस में उन्होंने कामयानी जॉर्ज की भूमिका निभाई। दिल्ली में गोली मारी जाने वाली फिल्म, 25 अक्तूबर, 2013 को जारी की गई थी। सितंबर 2013 में, एवराम ने रियलिटी टीवी शो बिग बॉस 7 में हिस्सा लिया और घर में दस हफ्ते बाद जब तक उन्हें 70 दिन तक बेदखल नहीं किया गया, तब तक वह खर्च कर दिया। 2015 में वह बॉक्स ऑफिस पर हिट किस किसको प्यार करूँ के रूप में दीपिका के रूप में कपिल शर्मा के सामने दीं। वह फिल्म के पोस्टर बॉयज़ में मद गान 'कुद्यान शीहार डि' में भी दिखाई दी।
एली एवराम रानी दक्षिण रीमेक, पेरिस पेरिस और तितली में अपने तमिल और कन्नड़ शुरुआत करने के लिए तैयार हैं। वह रानी में लिसा हैडन के चरित्र की भूमिका निभा रहेगी।
परमाणु खनिज अन्वेषण एवं अनुसंधान निदेशालय
परमाणु खनिज अन्वेषण एवं अनुसंधान निदेशालय (एएमडीईआर) भारत का एक प्रमुख अनुसंधान संस्थान है जो परमाणु खनिजों व विरल मृदा तत्वों के बारे में अनुसंधानरत है। यह हैदराबाद में स्थित है।
परमाणु खनिज अन्वेषण एवं अनुसंधान निदेशालय का मुख्य अधिदेश है, - भारत के परमाणु ऊर्जा कार्यक्रम के सफल क्रियान्वयन के लिए आवश्यक यूरेनियम संसाधनों की पहचान एवं मूल्यांकन करना। इस महत्वपूर्ण कार्य के क्रियान्वयन के लिए नई दिल्ली, बंगलुरु, जमशेदपुर, शिलांग, जयपुर, नागपुर और हैदराबाद (पखनि मुख्यालय और दक्षिण मध्य क्षेत्र) के क्षेत्रीय एवं अनुसंधान केन्द्रों द्वारा संपूर्ण देश में विभिन्न स्थानों पर अन्वेषण किया जा रहा है।
हिना खान
हिना खान भारतीय टेलीवीज़न अभिनेत्री है, जिन्होंने 2009 में "यह रिश्ता क्या कहलाता है" धारावाहिक से अपने अभिनय कि शुरूआत की थी। जिसमें इन्होंने मुख्य किरदार "अक्षरा" को निभाया था।
वह स्टार प्लस के अन्य धारावाहिक "सपना बाबुल का...बिदाई", "चाँद छुपा बादल में" और "मास्टरशेफ इंडिया कुकिंग शो ३" में अतिथि भूमिका में दिख चुकी हैं। हिना खान स्‍पेन में रिएलिटी टीवी शो 'खतरों के खिलाड़ी' के आठवें सीजन का हिस्‍सा भी रही हैं। वह रियलिटी शो बिग बॉस सीजन 11 पर एक प्रतियोगी है। जो कलर्स (टीवी चैनल) पर प्रसारित होता है।
हिना खान का जन्म 2 अक्टूबर 1986 को श्रीनगर, जम्मू और कश्मीर में हुआ था । एक सुन्नी मुस्लिम वर्ग सं ताल्लुक रखती है। हिना के    माता - पिता के 4 बच्चे है खान ने 2009 में मास्टर ऑफ बिजनेस एडमिनिस्ट्रेशन (एम बी ए) को सी सी ए स्कूल ऑफ मैनेजमेंट, गुड़गांव, दिल्ली में पूरा किया। हिना खान पहले तो एक पत्रकार होने की इच्छा रखती थी। उनके अध्ययन को पूरा करने के बाद उनके साथ ऐसा हुआ कि उन्होंने एयर होस्टेस कोर्स के लिए आवेदन किया था, लेकिन मलेरिया के कारण वह इसमें शामिल नहीं हो पाई और सौभाग्य से उन्हें एक अभिनय प्रस्ताव मिला
खान ने 2009 में अपनी टेलीविज़न के कार्य की शुरुआत की, जब उन्होंने भारतीय टेलीविजन ओपेरा यह रिश्ता क्या कहलाता है मेंं अक्षरा के रूप में अभिनय किया। 8 वर्षों के बाद, उन्होंने अन्य परियोजनाओं को आगे बढ़ाने के लिए 2016 में शो छोड़ने का फैसला किया। हिना सोनू ठुकराल के पंजाबी संगीत वीडियो "भसूड़ी" में भी दिखाई दी। हिना एफएचएम इंडिया दिसंबर 2018 संस्करण के कवर पर दिखाई दी। प्रसिद्ध अभिनेत्री हिना खान ने अपने करियर में लगभग 20 प्रतिष्ठित पुरस्कार जीते, जिनमें 'स्टार परिवार अवार्ड्स', 'ग्लोबल इंडियन फिल्म एंड टीवी ऑनर्स', 'सोल इंटरनेशनल ड्रामा अवार्ड्स', 'बिग स्टार यंग एंटरटेनर्स अवार्ड्स' और 'पीपल्स चॉइस इंडिया' शामिल हैं।
जेनिफर विंगेट
जेनिफर विंगेट टेलीविजन और फ़िल्म अभिनेत्री हैं जो कई धारावाहिकों में दिख चुकी हैं। वेें खासकर सरस्वतीचंद्र,बेहद और बेपनाह जैैैसे धारावाहिको में अपनी बेहतरीन प्ररदर्शन के लिए जानी जाती हैं।
इन्होंने 2012 में अपने दोस्त और दिल मिल गए के सह कलाकार करन सिंह ग्रोवर से शादी कर ली थी। नवम्बर 2014 में दोनों का तलाक हो गया।
मानव पारिस्थितिकी
मानव पारिस्थितिकी (अंग्रेज़ी: "Human Ecology") एक अंतर्विषयक विज्ञान है जो मनुष्य, मानव समाज और मानव निर्मित पर्यावरण के प्राकृतिक पर्यावरण के साथ अन्योन्याश्रय संबंधों का अध्ययन करता है। विज्ञान की इस शाखा का विकास बीसवीं सदी के आरम्भ में एक साथ कई शास्त्रों के चिंतनफ़लक में हुए परिवर्तन का परिणाम है। यह विज्ञान अपनी अध्ययन सामग्री और विधियों तथा सिद्धांतों के लिये जीव विज्ञान, पारिस्थितिकी, समाजशास्त्र, अर्थशास्त्र और भूगोल आदि पर आश्रित है।
"मानव पारिस्थितिकी" शब्द का पहली बार प्रयोग एलेन स्वैलो रिचर्ड्स ("Ellen Swallow Richards") द्वारा उनके लेख ""Sanitation in Daily Life"", में हुआ जिसमें उन्होंने इसे "मनुष्य के आसपास के पर्यावरण के मानव जीवन पर प्रभावों के अध्ययन" के रूप में परिभाषित किया।"
प्रसिद्द भूगोलवेत्ता हार्लेन एच॰ बैरोज ने के 1922 ई॰ के वार्षिक अधिवेशन में मानव भूगोल को मानव पारिस्थितिकी के रूप में विकसित करने का पुरजोर समर्थन किया।
वर्तमान परिप्रेक्ष्यों में पर्यावरण (जो एक पारितंत्र है) में परिवर्तन और मानव पर उसके प्रभाव, मानव स्वास्थ्य, सामाजिक सरोकारों का पारिस्थितिकीय अध्ययन, आर्थिक क्रियाओं की संधारणीयता, प्रकृति प्रदत्त पारितंत्रीय सेवाओं का मूल्यांकन और पारिस्थितिकीय अर्थशास्त्र का विकास मानव पारिस्थितिकी के मूल अध्ययन-विषय हैं।
मानव पारिस्थितिकी आस्पद के नवीन होने के बाद भी, पारिस्थितिकीय चिंतन के मूल बिंदुओं का चिह्नांकन प्राचीन सभ्यताओं के ज्ञान और चिंतन-शैली में भी किया जा सकता है।  आधुनिक समय में "इकोलॉजी" शब्द पहली बार अर्नेस्ट हैकल द्वारा 1866 में प्रयोग किया गया और उन्होंने इसे "प्रकृति के अर्थशास्त्र" जैसा कुछ परिभाषित करने का प्रयत्न किया।
वर्तमान परिप्रेक्ष्य में भी, पारिस्थितिकी मात्र एक जीवविज्ञान की शाखा ही नहीं है बल्कि एक मानवशास्त्र भी है। डार्विन के विकासवादी चिंतन का परिणाम हर क्षेत्र में व्याप्त हुआ और यह परकृतिक वातावरण से मानव के समायोजन की एक महत्वपूर्ण भूमिका के रूप में स्थापित हुआ।
हरबर्ट स्पेंसर, जिन्होंने ""योग्यतम की उत्तरजीविता"" नामक वाक्यांश गढ़ा, कुछ शुरूआती चिंतकों में से थे जिन्होंने समाज को एक जीवित जीवधारी के रूप में अपने पर्यावरण से अन्तर्क्रिया करते हुए देखने का प्रयास किया। उन्होंने एक तरह से समाजशास्त्र और पारिस्थितिकी के बीच संबंध स्थापित करने की भूमिका तैयार की। मानव पारिस्थितिकी के विकास में उन्नीसवी सदी के अंत में भूगोल और सामजिक जीवविज्ञान का काफ़ी योगदान रहा। सामाज शास्त्र के क्षेत्र में मानव पारिस्थितिकी के अध्ययन की शुरुआत का श्रेय पार्क, बर्गेस, हंटिंगटन और मैकेन्जी को दिया जाता है। वहीं हार्लेन बैरोज ने तो मानव भूगोल को मानव पारिस्थितिकी के रूप में परिभाषित ही करने की वकालत की।
जीवविज्ञान से पारिस्थितिकी के क्षेत्र में आये पारिस्थितिकी-विदों ने बहुधा मानवीय तत्वों और मानव पारिस्थितिकी कि उपेक्षा की लेकिन मानव पारिस्थितिकी का इतिहास हमेशा मनुष्य केंद्रित अध्ययन का रहा है।
पॉल सीयर्स () एक अग्रणी विद्वान हैं जिन्होंने मानव पारिस्थितिकी की संकल्पनाओं का प्रयोग जनसंख्या विस्फोट, वहन क्षमता और संवृद्धि की सीमाओं के अध्ययन में किया। सीयर्स के अनुसार, "When we as a profession learn to diagnose the total landscape, not only as the basis of our culture, but as an expression of it, and to share our special knowledge as widely as we can, we need not fear that our work will be ignored or that our efforts will be unappreciated."
यूजीन पी॰ ओडम
यूजीन पी॰ ओडम (अंग्रेज़ी: Eugene Pleasants Odum) (सितम्बर 17, 1913 – अगस्त, 10, 2002) एक अमेरिकी जीव विज्ञानी और पारिस्थितिकी विज्ञानी थे। वे जॉर्जिया विश्वविद्यालय से संबद्ध थे जहाँ उन्होंने पारितंत्र पारिस्थितिकी पर शोध किया। उन्होंने हार्वर्ड ओडम (Howard T. Odum) के साथ मिल कर Fundamentals of Ecology (1953) नमक प्रसिद्द पुस्तक लिखी।
मिश्रिख
मिश्रिख (Misrikh) या मिस्रिख भारत के उत्तर प्रदेश राज्य के सीतापुर ज़िले में स्थित एक नगर है। समीप ही नैमिषारण्य स्थित है जो "नीमसार" भी कहलाता है, जिस कारणवश इस शहर को मिस्रिख नीमसार (Misrikh Neemsar) भी कहते हैं।
उत्तर प्रदेश के सीतापुर जिले में नैमिषारण्य से दस किलोमीटर की दूरी पर मिश्रिख या मिसरिख है। मिश्रिख की प्रसिद्धि दधीचि कुंड के कारण है। मिश्रिख में महर्षि दधीचि का आश्रम है । कथा है कि एक बार समस्त देवता और इंद्र वृत्तासुर राक्षस से पराजित हो गए। ब्रह्मा और विष्णु जी ने देवताओं से कहा की वृत्तासुर को पराजित करने के लिए ऋषि दधीचि की हड्डियों से यदि एक धनुष बनाया जाय तभी उस धनुष से इस राक्षस को मारा जा सकता है । दधीचि ऋषि उस समय घोर जंगल में तप में लीन थे और उस स्थान का पता लगा पाना बहुत कठिन था। देवताओं ने भगवान विष्णु से इसमें सहायता का आग्रह किया। इस पर भगवान ने अपना सुदर्शन चक्र फ़ेंक कर कहा कि जहां यह चक्र गिरेगा उसी के पास में ऋषि दधीचि तप करते हुए मिलेंगे । यह चक्र नैमिषारण्य में गिरा जहाँ पर आज भी चक्र तीर्थ है। चक्र की नेमि (धुरी) इस स्थान पर गिरने के कारण ही इस स्थान का नाम नैमिषारण्य हुआ। इसके पास में मिश्रिख में ऋषि दधीचि ताप करते हुए मिले। इन्द्रदेव और सभी देवों ने ऋषि से अपनी हड्डियां देने का आग्रह किया जिससे राक्षस वृत्तासुर का वध किया जा सके। ऋषि ने देव कल्याण के लिए यह अनुरोध स्वीकार कर लिया पर कहा कि वह मृत्यु से पहले सभी तीर्थों के जल से स्नान करना चाहते हैं। इंद्र ने सभी तीर्थों को वही बुलवा लिया और तीर्थों ने दधीचि को स्नान करवाया स्नान का जल दधीचि के यज्ञ कुंड में संग्रहित हो गया । कुंड आज भी मिश्रिख में है। क्योंकि इस कुंड में सभी तीर्थों का जल मिश्रित था अतः इस स्थान का नाम भी मिश्रित पड़ा। अब इस स्थान को मिश्रिख या मिसरिख भी कहते हैं।
वासुकिनाथ
वासुकिनाथ (Basukinath) भारत के झारखंड राज्य के दुमका ज़िले में स्थित एक शहर है।
वासुकिनाथ अपने शिव मन्दिर के लिये जाना जाता है। वैद्यनाथ मन्दिर की यात्रा तब तक अधूरी मानी जाती है जब तक वासुकिनाथ में दर्शन नहीं किये जाते। यह मन्दिर देवघर से 42 किलोमीटर दूर जरमुण्डी गाँव के पास स्थित है। यहाँ पर स्थानीय कला के विभिन्न रूपों को देखा जा सकता है। इसके इतिहास का सम्बन्ध नोनीहाट के घाटवाल से जोड़ा जाता है। वासुकिनाथ मन्दिर परिसर में कई अन्य छोटे-छोटे मन्दिर भी हैं।
याजपुर
याजपुर ओडिशा के तीन स्थल प्रख्यात हैं- भुवनेश्वर, याजपुर] तथा कोणार्क।  पुराणों के अनुसार कालिका पुराण के अनुसार प्रथम पीठ 'औंड्र पीठ' है- "औंड्राख्यं प्रथमं पीठं द्वितीयं जाल शैलकम्।...औंड्रपीठं पश्चिमे तु तथैवोंड्रेश्वरी शिवाम्। कात्यायनीं जगन्नाथ मोड्रेशं च प्रपूजयेता॥"
यह औण्ड्रपीठ ही ओडिशा है तथा जगन्नाथ जी के प्रभु पुरुषोत्तम जगन्नाथ ही तंत्र चूड़ामणि के उल्लिखित भैरव (जगन्नाथ) हैं। याजपुर की विरजा देवी उत्कल की प्रधान देवी हैं जिनका वर्णन ब्रह्मपुराण में इस प्रकार मिलता है-
विरजे विरजा माता ब्रह्माणी संप्रतिष्ठिता।  यस्याः संदर्शनात्मर्त्यः घुनात्या सप्तमं कुलम्॥
याजपुर को महत्त्वपूर्ण प्राचीन तीर्थस्थान माना जाता है। याजपुर मंदिर में द्विभुजी देवी विरजा तथा उनके वाहन सिंह की प्रतिमा है। कहते हैं, ब्रह्मा द्वारा यहाँ किए गए यज्ञ-कुण्ड से देवी का प्राकट्य हुआ। यह मंदिर वैतरणी नदी घाट से लगभग 2 किलोमीटर दूर प्राचीन गरुड़स्तंभ के पास है। यहाँ पर श्राद्ध-तर्पण आदि का विशेष महत्त्व है। इसे नाभि गयाक्षेत्र, चक्रक्षेत्र आदि भी कहते हैं।
संपूर्ण ओडिशा (तत्कालीन उत्कल) भगवती का नाभि क्षेत्र कहा जाता है। उत्कल किसी नगर या गाँव का नहीं वरन् एक देश या राज्य का नाम है, जो विरजा क्षेत्र है- "वर्षाणां भारतं श्रेष्ठं देशानामुत्कलः स्मृतः। उत्कलेन समोदेशो देशों नाऽस्ति महीतले॥" 'विरजा' शब्द को 'क्षेत्र' शब्द के विशेषण के रूप में लेने पर समग्र उत्कल ही 'मलविमुक्त' है, जहाँ की आराध्या 'विमला' हैं तथा भैरव 'जगन्नाथ पुरुषोत्तम'। कुब्जिकातंत्र, ज्ञानार्णव तंत्रादि में भी इनका उल्लेख है तथा महाभारत के वनपर्व[6] में पाण्डवों के वनवास के दौरान वैतरणी स्थित विरजा देवी तीर्थ का उल्लेख है।
सुब्रमण्य क्षेत्र
कन्नूर के निकट श्री सुब्रमण्‍य मंदिर, कन्‍नूर के प्रमुख मंदिरों में से एक है और यह पेय्यान्‍नूर में स्थित है। विद्वानों के अनुसार, इस मंदिर को भगवान परशुराम के द्वारा पवित्र किया गया था जो भगवान विष्‍णु के दस अवतारों में से एक हैं। इस मंदिर के बारे में कई पुरानी कहावतें और किंवदंतियां हैं | इस स्‍थल का ब्रह्माण्‍ड पुराण में भी उल्‍लेख किया गया है। श्री सुब्रमण्‍य मंदिर की वास्‍तुकला अद्वितीय है जो यहां आने वाले आंगतुकों और श्रद्धालुओं के लिए आकर्षण का केंद्र है। मंदिर परिसर की दीवारें 12 फीट ऊंची हैं जो दुर्लभ स्‍थापत्‍य शैली में निर्मित हैं। पूरा मंदिर और इसका परिसर लगभग 3 एकड़ के क्षेत्र में फैला हुआ है। मंदिर का गर्भगृह दो मंजिला है और हाथी की पीठ के आकार से मिलता-जुलता हुआ है।
चाम्पानेर
चाम्पानेर (Champaner) भारत के गुजरात राज्य के पंचमहाल ज़िले में स्थित एक ऐतिहासिक नगर है।
चंपानेर गुजरात में बड़ौदा से 21 मील (लगभग 19.2 कि.मी.) और गोधरा से 25 मील (लगभग 40 कि.मी.) की दूरी पर स्थित है। यह गुजरात की मध्ययुगीन राजधानी थी। चांपानेर, जिसका मूल नाम 'चंपानगर' या 'चंपानेर' भी था, की जगह वर्तमान समय में पावागढ़ नामक नगर बसा हुआ है। यहाँ से चांपानेर रोड स्टेशन 12 मील (लगभग 19.2 कि.मी.) है। इस नगर को जैन धर्म ग्रन्थों में तीर्थ स्थल माना गया है। जैन ग्रन्थ 'तीर्थमाला चैत्यवदंन' में चांपानेर का नामोल्लेख है- 'चंपानेरक धर्मचक्र मथुराऽयोध्या प्रतिष्ठानके -।' पावागढ़ पहाड़ी के शिखर पर बना कालिका माता मंदिर पावन स्थल माना जाता है। पहाड़ी पर बना यह काली मंदिर बहुत प्राचीन है। कहा जाता है कि विश्वामित्र ने उसकी स्थापना की थी। इन्हीं ऋषि के नाम से इस पहाड़ी से निकलने वाली नदी 'विश्वामित्री' कहलाती है। महदजी सिंधिया ने पहाड़ी की चोटी पर पहुँचने के लिए सीढ़ियाँ बनवाईं थीं। चांपानेर तक पहुँचने के लिए सात दरवाजों में से होकर जाना पड़ता है। यहां वर्षपर्यन्त बड़ी संख्या में श्रद्धालु आते हैं।
प्राचीन चांपानेर नगरी 12 वर्ग मील में बसी हुई थी। चांपानेर पर राजा चंपा भील का शासन रहा था , यह एक शक्तिशाली राजा थे , इन्होंने 1300 भगोड़े राजाओं से युद्ध किया था  । पावागढ़ की पहाड़ी पर एक दुर्ग भी था, जिसे पवनगढ़ या पावागढ़ कहते थे। यह दुर्ग अब नष्ट हो गया है, पर वहां प्राचीन महाकाली का मंदिर आज भी विद्यमान है। चांपानेर की पहाड़ी समुद्र तल से 2800 फुट ऊँची है। इसका संबंध ऋषि विक्रमादित्य से बताया जाता है। चांपानेर का संस्थापक गुजरात नरेश वनराज का चंपा नामक मंत्री था। चांद बरौत नामक गुजराती लेखक के अनुसार 11वीं शती में गुजरात के शासक भीमदेव के समय में चांपानेर का राजा मामगौर तुअर था। 1300 ई. में चौहानों ने चांपानेर पर अधिकार कर लिया। 1484 ई. में महमूद बेगड़ा ने इस नगरी पर आक्रमण किया और वीर राजपूतों ने विवश होकर अपने प्राण शत्रु से लड़ते-लड़ते गवां दिए। रावल पतई जयसिंह और उसका मंत्री डूंगरसी पकड़े गए और इस्लाम स्वीकार न करने पर मुस्लिम आक्रांताओं ने 17 नवम्बर 1484 ई. में उनका वध कर दिया। इस प्रकार चांपानेर के 184 वर्ष के प्राचीन राजपूत राज्य की समाप्ति हुई।
1535 ई. में मुग़ल बादशाह हुमायूँ ने चांपानेर दुर्ग पर अधिकार कर लिया, पर यह आधिपत्य धीरे-धीरे शिथिल होने लगा और 1573 ई. में अकबर को नगर का घेरा डालना पड़ा और उसने फिर से इसे हस्तगत कर लिया। इस प्रकार संघर्षमय अस्तित्व के साथ चांपानेर मुग़लों के कब्जे में प्राय: 150 वर्षों तक रहा। 1729 ई. में सिंधिया का यहाँ अधिकार हो गया और 1853 ई. में अंग्रेज़ों ने सिंधिया से इसे लेकर बंबई (वर्तमान मुम्बई) प्रांत में मिला दिया। वर्तमान चांपानेर मुस्लिमों द्वारा बसाई गई बस्ती है। राजपूतों के समय का चांपानेर यहाँ से कुछ दूर है।
गुजरात के सुलतानों ने चांपानेर में अनेक सुंदर प्रासाद बनवाए थे। ये सब अब खंडहर हो गए हैं। 'हलोल' नामक नगर, जो बहुत दिनों तक संपन्न और समृद्ध नगर रहा, चांपानेर का ही उपनगर था। इसका महत्व गुजरात के सुलतान बहादुरशाह की मृत्यु के पश्चात (16वीं शती) समाप्त हो गया।
डाकोर
डाकोर (Dakor) भारत के गुजरात राज्य के खेड़ा ज़िले में स्थित एक नगर है। यह अपने विशाल रणछोड़ जी मंदिर के लिए प्रसिद्ध है।
इस मंदिर का निर्माण सफेद संगमरमर से किया गया है। सोने के कलश और सफेद ध्वजा वाला यह मंदिर इस जिले का सबसे ऊंचा मंदिर भी है। मुख्य विग्रह रणछोडरायजी (श्रीकृष्ण) की प्रतिमा काले रंग के पत्थर से बनाई गयी है जो १ मीटर लंबी, ४५ सेमी चौड़ी है। मंदिर की नक्काशी में महाराष्ट्र के मंदिरों स्थापत्य शैली का प्रभाव है। मुख्य मंदिर में बनाए गए भित्ति-चित्रों में कृष्ण के कुछ प्रमुख जीवन प्रसंगों को भी दर्शाया गया है। बताया जाता है इस मंदिर का निर्माण पूना में पेशवा की अदालत के श्रोफ गोपाल जगन्नाथ की प्रेरणा सेभालचंद्रराव और उनके वंशजों ने सन १७७२ में करवाया था और कभी वड़ोदरा के गायकवाड ने इस मंदिर को यहाँ का कलात्मक सिंहासन भेंट में दिया था। मुख्य दरवाजे के ऊपर पहले ताल पर यहाँ एक 'टोकोरखाना'(या संगीत कक्ष) है जहाँ प्रतिदिन तीन घंटे शहनाई वादन होता है।
वायु मार्ग - सबसे पास का हवाई अड्डा अहमदाबाद में है।  रेलमार्ग- डाकोर आनंद-गोधरा बड़ी लाइन रेलवे मार्ग पर है।  सड़क मार्ग - अहमदाबाद और वडोदरा से इस स्थान के लिए बस सेवा उपलब्ध थी
शबरपा
शबरपा सिद्ध साहित्य की रचना करने वाले प्रमुख सिद्धों में से एक हैं। इनका जन्म ७८० ई॰ में क्षत्रिय कुल में हुआ था। इन्होंने सरहपा से ज्ञान प्रप्त किया। शबरों की तरह जीवन व्यतीत करने के कारण इन्हें शबरपा कहा जाने लगा। इनकी प्रसिद्ध पुस्तक चर्यापद है। शबरपा ने माया-मोह का विरोध करके सहज जीवन पर बल दिया तथा उसी को महासुख की प्राप्ति का मार्ग बताया। इनकी कविता का कुछ अंश है-
हेरि ये मेरि तइला बाड़ी खसमे समतुला षुकुड़ए सेरे कपासु फुटिला। तइला वाड़िर पासेर जोह्ड़ा वाड़ी ताएला फिटेलि अंधारि रे आकाश फुलिजा।।
अक्कू यादव
भरत कालीचरण उर्फ अक्कू यादव भारत का एक 32 वर्षीय कथित बलात्कारी और हत्यारा था। इसको अगस्त 13, 2004 के दिन कस्तूरबा नगर की लगभग 200 महिलाओं की एक भीड़ ने मार डाला गया था। यादव को सत्तर से अधिक बार चाकू मारा गया था और मिर्च पाउडर और पत्थर उसके चेहरे में फेंके गए थे। उसके कथित पीड़ितों में से एक ने उसका गुप्तांग काट दिया था। अदालत के संगमरमर के फर्श पर नागपुर जिला अदालत में मुकदमा चल रहा था। उसे मारने वाली महिलाओं का दावा है कि यादव एक दशक से अधिक के लिए दण्ड-मुक्ति रहकर बलात्कार और स्थानीय महिलाओं को गाली दे रहा था और स्थानीय पुलिस उसकी पीड़ितों की मदद या यादव पर मुकदमा चलाने से इनकार कर रही थी क्योंकि यादव उन्हें रिश्वत दे रहा था। यादव ने कथित तौर पर कम से कम तीन लोगों की हत्या कर दी थी और रेल पटरियों पर उनके शरीरों को फेंक दिया था। हत्या उस समय हुई जब यादव गुस्से में आई भीड़ में बलात्कार-पीड़ित औरत को देखा और उसे एक वेश्या कहा।
2012 में अक्कू यादव के भतीजे अमन यादव इसी तरह की परिस्थितियों में चाकू से मारा गया था और बाद में उसकी मौत हो गई थी।
पाँच महिलाओं को तुरंत गिरफ़्तार किया गया था पर उन्हें शहर में प्रदर्शनों के बाद छोड़ा गया क्योंकि झुग्गी-झोपड़ी की हर महिला ने गौरवमय तरीक़े से इस हत्या की ज़िम्मेदारी ली थी। ऊषा नारायण नामक समाजसेविका को हिरासत में लिया गया जिन्हें कुछ और महिलाओं के साथ 2012 में छोड़ दिया गया था।
2015 में फ़िल्म निर्देशक एस वी बी चौधरी ने एक फिल्म "कीचक" बनाई जो अक्कू यादव के जीवन पर आधारित है। चौधरी के अनुसार निर्भया बलात्कार मामले से प्रेरित होकर उन्होंने अक्कू यादव बनाई जिसने सौ महिलाओं का बलात्कार किया था और लगभग 20 महिलाओं ने सामूहिक रूप से न्यायालय के आगे उसकी हत्या कर दी थी। फ़िल्म को वयस्क श्रेणी में रखा गया है क्योंकि उसमें हिंसा और असंपादित दृश्य प्रस्तुत किए गए हैं। चूँकि फ़िल्म को एक व्यापारिक दृष्टि से तय्यार किया गया है, इसलिए कुछ सामान्य "फ़िल्मी मसाला" कहलाने वाले अंश जोड़े गए हैं। निर्देशक के अनुसार यह एक महिला-समर्थक फ़िल्म है।
बलराम दास टंडन
बलराम जी दास टंडन वर्तमान भारत देश में छत्तीसगढ़ के राज्यपाल थे।
राम नाईक
राम नाईक एक भारतीय राजनीतिज्ञ तथा भाजपा के वरिष्ठ नेता हैं। वे उत्तर प्रदेश के २८ वें राज्यपाल रह चुके हैं।
कर्णवास
कर्णवास, उत्तर प्रदेश के बुलन्दशहर जिले में डिबाई के निकट गंगा तट पर स्थित एक ऐतिहासिक ग्राम है। यह प्राचीन भृगु-क्षेत्र माना गया है जहाँ कल्याणी देवी और कर्ण शिला दर्शनीय तीर्थ हैं। अलीगढ़-बरेली रेलमार्ग से समीप ही स्थित राजघाट रेलवे स्टेशन पर उतर कर यहाँ पहुंचा जा सकता है। स्वामी दयानन्द सरस्वती ने कर्णवास में तपस्या की थी।
महाभारत काल के कर्ण का इस स्थान से सम्बन्ध बताया जाता है, जिसका नामकरण महाभारत के नायक कर्ण के नाम पर किया गया है। राजा कर्ण परोपकार के लिए काफी प्रसिद्ध थे, इसलिए उन्हें ‘दानवीर कर्ण’ के नाम से भी जाना जाता है। पौराणिक कथाओं के अनुसार कर्ण ने उस समय हर दिन 50 किग्रा सोना दान किया करते थे। पर्यटक यहां महाभारत काल के देवी कल्याणी मंदिर भी घूम सकते हैं। कर्णवास बुलंदशहर से ज्यादा दूर नहीं हैं और ऑटो रिक्शा व टैक्सी के जरिए यहां आसानी से पहुंचा जा सकता है।
कर्णवास में गंगा नदी के किनारे ही एक गुरुकुल, इंटर कॉलेज स्थित है एवं दो मुख्य घाट तेरह मन्दिर घाट एवं माता मंदिर घाट स्थित हैं।
राम घाट
अलीगढ़-बरेली रेलमार्ग पर नरौरा से से ही यहाँ पहुँचने का मार्ग भी है। कर्णवास से १६ किलोमीटर दूर इस तीर्थ में अनेक मंदिर हैं जिनमें प्रसिद्ध हैं- हनुमान मंदिर, नृसिंह मंदिर, मंदिर बिहारीजी, गंगा मंदिर, सीताराम मंदिर, सत्यनारायण मंदिर, रघुनाथजी मंदिर, गोविन्ददेव मंदिर, दाऊ जी मंदिर, कृष्ण बलदेव मंदिर और खंडेश्वर महादेव मंदिर |
पार्श्व न्यूमोनिया
पार्श्व न्युमोनिया या प्लूरोन्युमोनिया (Pleuro-pneumonia) ढोरों (cattle) में अधिक होने वाला उग्र स्पर्शज जीवाणु रोग है, जो मुख्यतः फुफ्फुस (lungs) तथा वक्ष की अस्तर कला (lining membrane) को आक्रांत करता है। यह भैंस, जेबू और याक को भी होता है। इसे सामान्यतः फुफ्फुस ताऊन (Lung Plague) भी कहते हैं। इसके फलस्वरूप एक विशेष प्रकार का खंड एवं खंडशोथ (lobar and lobular pneumonia) की स्थिति उत्पन्न हो जाती है। गोजातीय पशु (bovine animals) के अतिरिक्त यह रोग अन्य पशुओं में प्रसारित नहीं होता।
यह रोग अनेक देशों में, जैसे भारत, चीन, अफ्रीका, ऑस्ट्रेलिया तथा यूरोप के बहुत से देशों में भी होता है। मनुष्यों को जब होता है तब शरीर-विकृति-विज्ञान (pathology) के अंतर्गत होनेवाले मुख्य परिवर्तनों में फुफ्फुस की आकृति संगमरमर के समान हो जाती है तथा फुफ्फुसावरण (pleura) में फाइब्रिनस विक्षेप (fibrinous deposit) हो जाता है। कभी-कभी वक्षगुहा (cavity of thorax) में अत्यधिक मात्रा में तरल पदार्थों का भी संचय हो जाता है।
प्लूरोन्युमोनिया के प्रमुख लक्षणों में रोगी को ज्वर आता है, भूख न लगना, विशेष प्रकार की खाँसी का रुक रुककर आना, श्वास कष्ट (dyspnoea), नाड़ी एवं श्वासगति में तीव्रता, इत्यादि लक्षण दृष्टिगोचर होते हैं। ये सभी लक्षण दो या तीन सप्ताह से लेकर कई मास तक विद्यमान रहते हैं। ऐसी स्थिति में इन रोगियों की परीक्षा करने पर रोगी अत्यधिक कृष एवं कमजोर दिखाई देता है। होंठ और हाथ पैरों में नीलिमा (cynosis) दिखाई देती है। परिश्रवण (auscultation) परीक्षा से फुफ्फुस के सभी स्थानों में सीटी के समान ध्वनि राल्स (rales) सुनाई देती है तथा कुछ स्थानों पर श्वसनी श्वसन (bronchial breathing) मिलती है। रोगी को कष्ट के साथ पतला, गुलाबी तथा लाल रंग का बलगम निकलता है। यह अधिक चिपचिपा नहीं होता तथा सूक्ष्मदर्शक से परीक्षा करने पर इसमें प्लेग के कीड़े (Past. pestis) मिलते हैं।
जब रोगी को अत्यधिक कंपन के साथ तीव्र ज्वर होता है तब उसकी मृत्यु की अधिक संभावना हो जाती है।
इसकी उपयुक्त चिकित्सा प्लेग की चिकित्सा के समान होती है।
सुखन डे
सुखन डे भारत के एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में भारोत्तोलन स्पर्धा में 56 किलो भारवर्ग में स्वर्ण पदक प्राप्त किया।